Але якім жа было маё здзіўленне, калі ўжо 15 кастрычніка Танк напісаў: "Сёння Астапенка запрасіў нас да сябе на вячэру". Дык атрымліваецца... сам загінулы паэт-франтавік Змітрок Астапенка, да якога, па меркаванні каментатараў, прыляцела жонка (а менавіта так аўтары каментарыя ідэнтыфікавалі названую ў лісце асобу), запрасіў... Максіма Танка з калегамі да сябе на вячэру! Ці ж не містыка ў чыстым выглядзе? Насамрэч, у 1961 годзе кіраўніком Пастаяннага прадстаўніцтва БССР пры ААН стаў тагачасны намеснік міністра замежных спраў БССР П.Астапенка.